Diari Oficial de la Generalitat Valenciana


Sumari del DOGV 6510, del 29-04-2011 (2011/4761)

Delegació en el president de la facultat per a encomanar a Vaersa les activitats que estime convenient, en el marc del que disposa l'article 4 de la Llei 12/2010, de 21 de juliol.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4761


Data del document
:   15-04-2011

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Anunci

Anàlisi jurídica

Delegació en el president de la facultat per a encomanar a Vaersa les activitats que estime convenient, en el marc del que disposa l'article 4 de la Llei 12/2010, de 21 de juliol. [2011/4761]  
El Consell d'Administració de l'Entitat Pública de Sanejament d'Aigües Residuals de la Comunitat Valenciana, en sessió celebrada el 29 de març de 2011, va prendre, entre d'altres, l'acord de delegar en el president la facultat per a encomanar a Vaersa les activitats que estime convenient, en el marc del que disposa l'article 4 de la Llei 12/2010, de 21 de juliol.  
El que es fa públic en compliment i a l'efecte del que disposa l'article 13.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
«7. Encàrrec de treballs a l'entitat Vaersa, Valenciana d'Aprofitament Energètic de Residus, SA.  
De conformitat amb el que disposa l'article 14.3 de la Llei 2/1992, de 26 de març, de Sanejament d'Aigües Residuals de la Comunitat Valenciana, en la redacció donada per la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, constituïx l'objecte social de l'Epsar «la gestió, l'explotació d'instal·lacions i servicis i l'execució d'obres de tractament i depuració d'aigües residuals, i, si és el cas, reutilització de les aigües depurades, i en general, totes aquelles mesures que puguen contribuir a incrementar l'eficiència de l'ús dels recursos hídrics a la Comunitat Valenciana, així com la gestió recaptatòria del cànon de sanejament, tot això de conformitat amb el que establix esta llei.»  
  
La societat mercantil Vaersa, Valenciana d'Aprofitament Energètic de Residus, SA, (d'ara en avant, Vaersa), es configura com a empresa de la Generalitat de conformitat amb el que establix l'article 5.2 del TRLHPGV, que realitza les activitats que conformen el seu objecte social.  
  
En virtut del que establix l'article 4 de la Llei 12/2010, de 21 de juliol, de la Generalitat, de Mesures Urgents per a agilitzar l'exercici d'activitats productives i la creació de l'ocupació (DOCV núm. 6316 de 22.07.2010), que regula el règim jurídic de Vaersa, esta mercantil té la consideració de «mitjà propi instrumental i servici tècnic de la Generalitat», quedant obligada a «executar els treballs i activitats que, inclosos en el seu objecte social, li encomanen cada un dels departaments en què s'estructura la Generalitat, les seues entitats i centres adscrits, i els poders adjudicadors que d'ella depenen».  
En conseqüència, les relacions entre la Generalitat i Vaersa tindran caràcter instrumental, i no contractual, i les comandes que es conferisquen a Vaersa queden excloses de l'àmbit de la Llei 30/2007, de 30 d'octubre, de Contractes del Sector Públic, en virtut del seu article 4.1.n, en relació amb el 24.6, que establix les condicions per què els ens, organismes i entitats del sector públic siguen considerats mitjans propis.   
  
Així mateix, l'article 2 dels estatuts socials de Vaersa, en la redacció donada per l'Acord de 3 de setembre de 2010, del Consell, constituït com a junta general d'accionistes de Vaersa (DOCV núm. 6349, de 07.09.2010), establix com a activitats que conformen el seu objecte social, i que poden ser objecte d'encàrrec, entre altres, la següent: «la gestió i protecció de recursos hídrics, construcció i explotació d'infraestructures hidràuliques, modernització de regadius, reutilització i estalvi de l'aigua, així com activitats destinades al control i protecció de la qualitat de l'aigua, incloent la presa de mostres i estudi analític (físic, químic i microbiològic) de les aigües d'abastiment litorals, continentals i abocaments per a la determinació de la seua qualitat, i la realització dels estudis i investigacions necessaris, així com les experimentacions, assajos, aplicacions i divulgació precisa per a la millora i manteniment de la qualitat de les aigües».  
  
D'acord amb l'anterior, l'article 4.5 de l'esmentada Llei 12/2010, de 21 de juliol, prescriu que «la societat mercantil Vaersa podrà realitzar, per encàrrec de les administracions, entitats i poders adjudicadors indicats en l'apartat 2, l'execució de totes les actuacions que estiguen previstes en el seu objecte social, incloent en tot cas la realització de qualsevol tipus de treballs, obres, estudis, informes, projectes, direcció d'obres, servicis, i la gestió de servicis públics, en matèria de medi ambient, recursos hídrics, canvi climàtic, ordenació del territori, paisatge i del litoral, agricultura, ramaderia, pesca i alimentació, en particular:   
[?]  
j) Gestió i protecció de recursos hídrics, construcció i explotació d'infraestructures hidràuliques, modernització de regadius, reutilització i estalvi de l'aigua, així com activitats destinades al control i protecció de la qualitat de l'aigua, incloent la presa de mostres i estudi analític (físic, químic i microbiològic) de les aigües d'abastiment litorals, continentals i abocaments per a la determinació de la seua qualitat, i la realització dels estudis i investigacions necessàries, així com les experimentacions, assajos, aplicacions i divulgació precisa per a la millora i manteniment de la qualitat de les aigües».  
  
En virtut de l'anterior, el consell d'administració de l'Epsar acorda:  
«Delegar en el seu president l'encàrrec a Vaersa de les activitats que estime convenient, en el marc el que disposa l'article 4 de la Llei 12/2010, de 21 de juliol, aprovant en cada resolució d'encàrrec la despesa a què ascendisca el pressupost de les actuacions corresponents».  
  
S'informa el Consell que, en virtut de la dita delegació, s'encomanarà pròximament a Vaersa la gestió de les actuacions destinades a la redacció de l'avantprojecte de conducció per a portar les aigües depurades en l'Edar de Castelló fins al canal de la cota 100, i nova conducció en el marge dret del canal de la cota 100, des del canal del tram comú del riu Millars fins a la bassa de regulació del riu Belcaire; relacionades en el plec de prescripcions tècniques que s'acompanya, durant un termini màxim d'execució total de 3 mesos, amb un pressupost de 130.670,45 euros (IVA inclòs). La direcció tècnica dels treballs es duu a terme per la Direcció General de l'Aigua».  
  
València, 15 d'abril de 2011.- La secretària del Consell d'Administració: Patricia Stuyck Pons.